01/02/2019 | Administración LocalMunicipal
Arzúa
Bases concurso Entroido 2019

Por resolución de alcaldía número 25 de data 28/01/2019 aprobáronse as bases e convocatoria para a participación no concurso de disfraces con motivo do entroido 2019, que a continuación se transcriben: Con motivo do Entroido 2019 o Concello de Arzúa organiza un desfile o domingo 24 de febreiro ás 17:00h no Recinto Feiral “Terra do Queixo” de Arzúa. Para fomentar a participación convócase un ano máis o tradicional concurso de disfraces de acordo coas seguintes bases: PRIMEIRA. Para participar é obrigatorio inscribirse previamente podendo facelo:  No Departamento de Cultura do Concello de Arzúa ou chamando ao 981500222 ata o 22 de febreiro, en horario de 8:30 a 14:30h.  No Recinto Feiral “Terra do Queixo” o mesmo día do concurso de 15:30 a 16:30 horas, como mínimo media hora antes de comezar o desfile. No momento da inscrición deberase indicar o número de compoñentes e o lema para a identificación. O día do desfile, o lema deberá ir en cartel ou bandoleira situado nun lugar destacado e visible. Os participantes nas modalidades individuais recibirán un dorsal co número de participación. SEGUNDA: Haberá catro modalidades: – Comparsa: Considéranse comparsas un conxunto de persoas formado por un mínimo de 9 compoñentes representando un mesmo motivo. – Grupo: Considéranse grupos un conxunto de persoas de entre 2 e 8 compoñentes representando un mesmo motivo. – Individual infantil: nesta modalidade poderán participar nenos e nenas con idades comprendidas entre os 0 e 16 anos. – Individual adulto: nesta modalidade poderán participar persoas de 17 anos en diante. As comparsas e grupos poderán optativamente presentarse apoiados dun móbil (carro, tractor, motocultor.). A altura máxima será de 3 metros. A mesma persoa non poderá participar en máis dunha categoría TERCEIRA: Os premios establecidos polo Departamento de Cultura son: O xurado tamén concederá un premio simpatía de 100 euros a un grupo ou comparsa do municipio e que non acadara ningún dos premios anteriores. CUARTA: A cualificación das distintas modalidades será determinada polo xurado do concurso que estará composto por catro representantes nomeados polo Departamento de Cultura do Concello de Arzúa. QUINTA: Durante o desenvolvemento do desfile, o xurado valorará: Comparsas e Grupos: - Vestiaro e maquillaxe 0 a 4 puntos - Traballo feito a man e emprego de materiais de refugallo 0 a 4 puntos - Orixinalidade 0 a 3 puntos - Coreografía e música 0 a 3 puntos - Organización e efecto do conxunto 0 a 3 puntos - Simpatía (involucrar ao público) 0 a 5 puntos Disfraces Individuais (infantís e adultos): - Orixinalidade do vestiario 0 a 4 puntos - Traballo feito a man e emprego de materiais de refugallo 0 a 4 puntos - Maquillaxe 0 a 2 puntos - Simpatía (involucrar ao público) 0 a 5 puntos SEXTA: Desenvolvemento do concurso: Os grupos e persoas participantes deberán presentarse no Multiusos Terra do Qeuixo como mínimo media hora antes da saída. En caso de que o tempo o permita, farase un desfile exterior que rematará no Multiusos Terra do Queixo onde os participantes disporán de 2 minutos para actuar, se así o desexan. No caso de que o mal tempo obrigue á suspensión do desfile exterior, cada participante disporá dun máximo de 3 minutos para desfilar e actuar no interior do Multiusos. Os participantes que precisen de música deberán traer en formato CD. A entrega de premios terá lugar o mesmo día de celebración do concurso, unha vez feita a avaliación polo Xurado. SÉTIMA: A orde de saída no desfile será coincidindo coa orde de inscrición nas diferentes modalidades. OITAVA: A participación no concurso supón a aceptación destas bases, sendo a decisión do xurado inapelable. Os presentes premios serán outorgados con cargo á partida orzamentaria 334.480.02 do vixente orzamento, ata o límite de 2.120 euros. Os premios levarán consigo a retención en concepto de IRPF que resulte da aplicación segundo as normas contidas na normativa reguladora do imposto. En Arzúa, 28 de xaneiro de 2019. José Luis García López Alcalde do Concello de Arzúa